Holi Special Train 2022: रेलवे यूपी-बिहार समेत कई राज्यों के लिए चलाएगा होली स्‍पेशल ट्रेनें, देखिए लिस्ट
आगामी होली पर्व के दौरान रेलयात्रियों के सुविधाजनक आवागमन के लिए उत्तर रेलवे विभिन्न गंतव्यों (यूपी, बिहार, मुंबई आदि) के लिए होली स्पेशल रेलगाड़ियों का संचालन करेगी।
Holi Special Train 2022: अगर आपने अभी तक होली पर घर जाने के लिए ट्रेन का टिकट बुक नहीं कराया है तो आपके लिए खुशखबरी है। भारतीय रेलवे (Indian Railways) रंगो के पर्व होली को देखते हुए कई होली स्पेशल ट्रेनें (Holi Special Trains) चलाने जा रहा है। होली के त्योहार पर सभी लोगों को आसानी से ट्रेन का टिकट मिल सके, इसलिए भारतीय रेल कई होली स्पेशल ट्रेनें (Special Trains) चलाने का ऐलान किया है। आगामी होली पर्व के दौरान रेलयात्रियों के सुविधाजनक आवागमन के लिए उत्‍तर रेलवे विभिन्‍न गंतव्‍यों (यूपी, बिहार, मुंबई आदि) के लिए होली स्‍पेशल रेलगाड़ियों का संचालन करेगी। अब सभी ट्रेनों में अनारक्षित डिब्बों की पहले की तरह व्यवस्था होगी। रेल मंत्रालय ने अपने आदेश में कहा कि सभी ट्रेनों को पहले की तरह रि-स्टोर कर दिया गया है। जनरल डिब्बों की पुरानी व्यवस्था को बहाल करने की मंजूरी दी गई है। यात्री अब पहले की तरह ट्रेन में सफर कर पाएंगे। रेलवे ने कहा, 'अब यात्री जनरल टिकट पर यात्रा कर पाएंगे।'